Държавен вестник, бр. 24, 2007 г., стр. 7

Б Р О Й  24
Д Ъ Р Ж А В Е Н   В Е С Т Н И К
С Т Р .  7
Чл. 10. Договаряне е процедура, при която
бенефициентът кани на преговори за определя-
не клаузите на договора най-малко трима кан-
дидати с изключение на случаите по чл. 13, ал. 1,
т. 2, 3 и 6, в които бенефициентът може да про-
веде преговори с един кандидат.
Чл. 11. (1) Избор на подходяща оферта е
процедура, при която бенефициентът определя
изпълнител, като се стреми да избере най-мал-
ко от 3 оферти икономически най-изгодното
предложение или предложението, съдържащо
най-ниска цена.
(2) В случаите по ал. 1 бенефициентът след-
ва да събере и оцени посочения брой оферти със
съпоставими параметри.
(3) В случай на обективна невъзможност за
изпълнение на условията по ал. 1 бенефициентът
обосновава пред Изпълнителната агенция по
Програма ФАР на Европейския съюз, съответно
пред Управляващия орган на Оперативната прог-
рама, събирането на по-малък брой оферти.
Чл. 12. (1) Бенефициентите провеждат пред-
видените в постановлението процедури при
спазване на следните условия:
1. открит избор и ограничен избор—във всич-
ки случаи, като е задължително, когато не са
налице условията за провеждане на процедура
на договаряне или избор на подходяща оферта;
2. договаряне—при наличие на някое от по-
сочените условия:
а) размерът на договорената безвъзмездна
финансова помощ от Европейския съюз за до-
говори за доставки или услуги има следните
стойности без ДДС—по-голям от 30 000 лв. и
по-малък или равен на 50 000 лв.; при догово-
рите за строителство—ако размерът без ДДС е
по-голям от 100 000 лв. и по-малък или равен
на 200 000 лв.;
б) при наличие на някое от основанията по
чл. 13;
3. избор на подходяща оферта—във всички
случаи, когато размерът на договорената без-
възмездна финансова помощ от Европейския
съюз за съответните договори има следните
стойности без ДДС:
а) по-голям от 15 000 лв. и по-малък или равен
на 30 000 лв.—за договори за доставки и услуги;
б) по-голям от 45 000 лв. и по-малък или
равен на 100 000 лв.—за договорите за строи-
телство.
(2) В случаите, когато размерът на догово-
рената безвъзмездна финансова помощ от Ев-
ропейския съюз е по-малък или равен на
45 000 лв. без ДДС за строителство и по-малък
или равен на 15 000 лв. без ДДС за доставки и
услуги, бенефициентите могат да не провеждат
процедура. Бенефициентите могат да докажат
извършения разход с първичен счетоводен до-
кумент или по определен от Изпълнителната
агенция по Програма ФАР на Европейския съюз,
съответно от Управляващия орган на Опера-
тивната програма, подходящ начин.
(3) Не се допуска разделяне на предмета на
договора с цел заобикаляне прилагането на
постановлението.
Чл. 13. (1) Бенефициентът прилага процеду-
рата на договаряне, когато:
1. поради непреодолима сила не могат да
бъдат спазени сроковете за провеждане на про-
цедурите открит или ограничен избор;
2. в хода на изпълнение на договор, сключен
след процедура по постановлението, възникне
необходимост от извършване на допълнителна
услуга или строителство, които не са включени
в него, но са съществено необходими за изпъл-
нението му; в този случай стойността на допъл-
нително извършените или повтарящи се рабо-
ти не трябва да е повече от 50 на сто от стой-
ността на договора;
3. еднократно възникне необходимост от
допълнителни доставки от страна на вече из-
бран доставчик, планирани отчасти да замес-
тят договорените доставки на оборудване или
да разширят обема на наличните доставки и на
оборудването, ако всяка промяна на доставчи-
ка би задължила бенефициента да придобие
оборудване с различни технически характерис-
тики, което ще доведе или до несъвместимост,
или до прекомерни технически трудности при
дейността или поддръжката;
4. процедурата открит или ограничен избор
е приключила неуспешно в резултат на това, че
не е получена нито една оферта или заявление
за участие;
5. в процедура открит или ограничен избор
нито една оферта не отговаря на изискванията
на бенефициента или получените оферти над-
вишават осигурения финансов ресурс; в тези
случаи след прекратяване на процедурата за
определяне на изпълнител бенефициентът има
право да преговаря с участниците, подали офер-
ти в прекратената процедура за определяне на
изпълнител, при условие че първоначалните
условия, обявени с процедурата, не са същест-
вено изменени;
6. поради технически причини или причини,
свързани със спазването на авторски права,
договорът може да бъде възложен само на оп-
ределен доставчик на стоки или изпълнител на
услуга, включително когато поради естеството
или определени характеристики на доставките
изпълнението на договора е поверено изклю-
чително на лица, притежаващи патенти или
лицензи, и няма възможност за реална конку-
ренция при избора на изпълнител.
(2) Позоваването на обстоятелства, посоче-
ни в ал. 1, задължително се съгласува с Изпъл-
нителната агенция по Програма ФАР на Евро-
пейския съюз, съответно с Управляващия ор-
ган на Оперативната програма, предоставящи
финансирането.
(3) При изключителни обстоятелства извън
случаите по ал. 1, т. 2, 3 и 6 Изпълнителната
агенция по Програма ФАР на Европейския съюз,